৩৫ বছরের সোমা। দুই সন্তানের মা। ফেসবুকে #metoo আন্দোলনের কথা চোখে পড়লো তার। মনে পড়ে গেলো প্রাক্তন প্রেমিকের কথা। অন্তরঙ্গ মুহুর্তের ছবি তুলে দিনের পর দিন তাকে ব্ল্যাকমেইল করার কথা। আরেক বন্ধুর সহযোগিতায় সে বেড়িয়ে আসতে পেরেছিলো সেই দূর্দশা থেকে শেষ পর্যন্ত। সোমার ইচ্ছা করে সেই কথাগুলো প্রকাশ করতে। কিন্তু সাহস করে উঠতে পারে না। যার সঙ্গে তার বিয়ে হয়েছে সে এটা কিছুতেই মানতে পারবে না। আত্মীয় পরিজনেরা হামলে পড়বে। আছে সন্তানদের বন্ধুবান্ধবদের অভিভাবকরাও, যারা তার ফ্রেন্ডলিষ্টে আছে। তাই একবার লিখেও আবার মুছে দেয় সোমা।